እዞም ፍሉጣት ሰባት ዝርከቡዎም ኣስታት ሰለስተ ሚሊዮን ኣመሪካውያን ሓዊሱ ልዕሊ 70 ሚልዮን ህዝቢ ዓለም ክዛረብ እንከሎ ወታእታእ ይብል። እዚ ማለት ክዛረቡ ከለው ቃላት የምልጦም ወይ ይደጋግሙ። እዞም ሰባት፡ ዋላ'ውን ብትምህርቲ፣ ስራሕን ካልእ መዳይን ዕውታት እንተኾኑ ግዳያት ማሕበራዊ ተነጽሎን ምሽቓልን እዮም። በዓል ሞያ ስነ ልቦና ዩኒቨርሲቲ ካሊፎርኒያ ጀራልድ ማጉር ንባዕሉ'ውን ወታእታእ ዝብሎ'ኳ እንተኾነ ዕውት ሰብ እዩ። እቲ ሙሁር፡ ግዳይ እዚ ናይ ዘረባ ክእለት ኮይኑ ንዓሰርታት ዓመታት እዚ ጸገም ከመይ ክሕከም ይኽእል ዝብል እዩ ዘጽንዕ ነይሩ። መዓልታዊ ካብ ብዙሓት ሕክምና ዝደልዩ ሰባት መልእኽቲ ጽሑፍ (ኢሜይል) ይበጽሖን ክሞቱ ከለው ሓንጎሎም ነቲ ዩኒቨርሲቲ ንምልጋስ ቃል ዝኣትውሉን ብዙሓት'ዮም። ኣብዚ ሕጂ እዋን፡ 'ኢኮፒፓም' ዝተባህለ መድሃኒት እዚ ጸገም ጥዕና ዝኾነ ንምርካብ ኣብ ፈተነ እዩ ዝርከብ። ካልኦት ድማ፡ ቀንዲ መበገሲ ወታእታእ ምባል እንታይ'ዩ ዝብል መጽናዕቲ የካይዱ ኣለው። ኣብ ሕሉፍ፡ እዚ ጸገም ምስ ጉድለት ዋህዮታት መልሓስ፣ ናይ ድምጺ ሳንዱቕ፣ ሻቕሎት፣ ስምባደ ወይ ድማ ድሑር ኣተዓባብያ ቖልዓ ዝመጽእ'ዩ ዝብል ግጉይ መደምደምታ ዝሃቡ ዙሓት ክኢላታት ነይሮም። ምሁርን ተመራማርን ሕማም ቋንቋ ዝርርብ ዩኒቨርሲቲ ሚቺጋን ጄ.
